**צילום מקומי**

דור גז

במסגרת השיח המחקרי העוסק במתחים המאפיינים את התרבות הישראלית מבחינת זיקתה למזרח ולמערב, קיים דיון רחב בשיח הקולוניאליסטי שהחל להתעצב בראשית המאה הקודמת, במקביל להתעוררותה של התנועה הציונית באירופה. בשדה הצילום המקומי פעלו תחילה צלמים אירופיים, בעקבותיהם- צלמים נוצרים פלסטינים, ומאוחר יותר- צלמים יהודים. עבודותיהם משקפות יחס אמביוולנטי לתפיסות שרווחו בשיח הצילומי המערבי של אותן השנים. הקורס ייבחן את גוף עבודותיהם של צלמים מקומיים מרכזיים שפעלו בשדה האמנות הישראלי והפלסטיני בסוף המאה התשע עשרה, במהלך המאה העשרים ובתחילת המאה העשרים ואחת. תצלומיהם עשויים לעורר תגובה של סקרנות, פליאה, שעשוע או רתיעה והתקוממות אידיאולוגית – בהתאם, כמובן, לעמדתו של הצופה בהם כיום. ואולם, אין ספק שהם משמשים כר פורה לדיון בדבר התהוות התרבות הישראלית והתרבות הפלסטינית. בהתייחס לשיח טעון ומורכב זה, האורג שתי וערב תפיסות לאומיות, אתניות ודתיות עם תפיסות אמנותיות, הקורס יתמקד במעמדו של הצילום המקומי ביחס לסוגיות אלו.